da da da fr da en da en en da da en da en en da da en da en en da da en da en en da nb nb da da da da en da da en da da da en en da en nb nb da da da da da da da da da en da nb nb da da da da da da da nb nb da da en da da da da da da da da da da nb nb da da da da da da da da da da da da nb nb da da da da da da da da da da nb nb da da da nl da da da da da da da nb nb da da da da da da da sv sv en da da de da da da da da da en da da da de da da nb nb da da tr da da da da da da da da nb nb da da nb da da da en nb nb da da sv da da da da nb nb da da nl da da da da da da nb nb da da sv da da da sv da nb nb da da da da da da da da da da en nb nb da da nb da da da da da nb nb da da da da da da da da da da da da da da da da nb nb da da en da da da da nb nb da da da da da da da da fr da en da da da da nb fr da da da da en da nb nb da da da da da da da da da nb nb da da sv da da da da da da da da da nb nb da da da da da da da da da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da fr en fr da da da en da da da da tr nb sv nl sv da nb da da en da da sv da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
tirsdag den 30. december 2014
... og hvad har jeg så nået i 2014? Det gode ved at have en blog er jo, at jeg kan få lidt en status over året der gik - ved bare at kigge i arkivet. Her kan du læse et lille uddrag om, hvad der foregik på bloggen i år.
Mit lille hus i lejligheden
I 2014 var et af mine mål, at få skrevet flere indlæg end sidste år. 2013 var et skidt år, forstået på den måde, at jeg ikke rigtig fik blogget. Sølle 87 indlæg blev det til og i 2014 ville jeg gerne nå nogle flere. Og det gjorde jeg! Hele 177 er det blevet til (uden dette).
Et af de indlæg, der har toppet mest i 2014 (med flest læsere), er mit indlæg om en normal dag hos mig. Du kan læse det her. Det er fra en mandag i januar 2014 og jeg kan selv godt blive lidt forpustet, når jeg læser det igen.
Og når jeg ikke er hjemme, kan jeg f.eks være her i Norge i februar
Indlægget er skrevet lige før jeg fik bil. 2014 blev nemlig året, hvor jeg - sammen med kæresten - investerede i en lille sort bil. Jeg fik også købt en ny cykel.
Dog har jeg også stoppet lidt op og kigget på forbruget i året der gik. Både på tøjfronten og på dullegrejet. Det skred lidt her i december (igen), men jeg vil gerne prøve at minimere mit forbrug af begge dele i 2015... For jeg har faktisk et rigtig fint udvalg af tøj, som kan kombineres på mange måder og et skab fyldt med dejlige cremer mv.
Jeg er begyndt at skrive for lokalavisen i år. Og det er stadig godt. Nogle gange har jeg virkelig svært ved at finde på emner til indlæg. Andre gange er jeg fyr og flamme og det går let som ingenting, at få skrevet indlæggene.
Samtidig åbnede jeg lidt op på bloggen om, hvad for en størrelse jeg egentlig er. Der kom også noget helt andet på bloggen, da jeg fik besøg af 5 fantastiske gæstebloggere i oktober.
Masser af #selfies på Instagram - hele september! Og nogle bedre end andre!
Det var lidt af mit 2014 - det hele kan selvfølgelig ses i bloggens arkiver. Håber I får er super nytår og tak for at I læser med og for alle jeres kommentarer her på bloggen. Kom godt ind i 2015 - vi ses på den anden side!
Indsendt af Birgitte B kl. 20.17 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed
søndag den 28. december 2014
Nu hvor jeg ikke har drengene hjemme i julen, så er der mere tid til at lave noget 'utraditionelt' i juledagene. Juleaften og juledag havde stået i familiens tegn og derfor besluttede kæresten og jeg, at bruge det fine vintervejr (sne, frost, blå himmel og sol, hvad kan man mere ønske?!!) til at tage lidt ud.
Frossen rude på Ørestad st.
Inden vi tog hjem, gjorde vi stop ved Mando Steakhouse, hvor vi også spiste i sommer. Det er et rigtig godt spisested, som jeg klart vil anbefale. Og faktisk var maden her også på udsalg! #win-win.
Jeg håber, I alle har haft en god jul på den ene eller anden måde. Snart er det nytår - og jeg pønser lidt på at nå et status-indlæg, inden klokken ringer ind til 2015.
Indsendt af Birgitte B kl. 12.11 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Kæreste, Livet i almindelighed
tirsdag den 23. december 2014
Juleferie, sygdom og det skrøbelige liv
Glædelig lille-juleaften. Jeg er gået på juleferie. Lige nu. Det sidste arbejde er lavet og kontoret er 'af-pyntet' og klar til opstart i januar. Jeg nåede det meste og resten ordner jeg nok i juleferien.
Jeg har siden lørdag haft sygdom snigende ind på livet af mig. Jeg håber meget, at det bliver ved en lille forkølelse og prøver virkelig at holde det nede med de der vidunderdråber. Skulle jeg blive syg i julen, vil det dog langt fra være første gang. Jeg har en tendens til at blive syg lige op til selve juleaften eller i dagene efter.
Har engang præsteret at tage til jul i Odense med kraftig influenza. Brugte lang togtur til at sove, gå ind af døren hos min bror og direkte op og sove videre, for kun at stå op til maden og gaver. Jeg tror, at jeg de sidste 5 år har haft én sygdoms-fri jul, ellers har jeg altid være mere eller mindre ramt. Og de kloge vil nok konkludere, at jeg stresser for meget i december og når jeg så endelig har tid til at slappe lidt af, så rammer det.
Trods truende snot og en jul uden ungerne, så vil jeg dog bruge juleferien på at nyde det hele. I går blev endnu en i min bekendtskabskreds nemlig tilføjet til den alt for lange liste over kræftpatienter. Hvilket gjorde, at jeg fik virkelig dårlige tanker og ikke kunne sove. Kræft er noget nær den værste sygdom, jeg kender og jeg ville ønske, at der var en kur for den.
Livet er skrøbeligt og vi skal huske at nyde det. Det var summen af alle min tanker i går aftes. Jeg har derfor besluttet, at det skal være et af mine nytårsønsker for 2015. Mere om dem i et senere indlæg...
Ønsker jer alle en rigtig glædelig jul derude. Pas godt på livet og hinanden.
Indsendt af Birgitte B kl. 15.10 4 kommentarer:
Send med mailBlog om dette!Del via TwitterDel via FacebookDel på Pinterest
søndag den 21. december 2014
I dag er årets korteste dag. Vi har brugt dagen på at slappe af, flyde på sofaen, se alt for meget tv og spise pandekager. Ikke dårligt!
Til gengæld har Instagram ryddet op og jeg har mistet 53 følgere OG 2 følgere på Bloglovin'. Betyder det noget? Åbenbart lidt, for det har da lige givet et par tanker eller tre ;)
Sjovt at man som voksen stadig kan blive lidt usikker pga. nogle "likes" (eller vel mere mangel på samme). Det bunder nok lidt i hele det der vil-I-ikke-godt-synes-om-mig symptom, som jeg mærker nogle gange. Heldigvis er det ikke noget, der fylder hele dagen hos mig. Så det må ned i "pyt med det - kassen" og så skal julestemningen helt på plads.
I morgen holder jeg julefrokost med ungerne inden arbejdsdagen tirsdag. OG så er det ferietid! Helt og aldeles. Og der bliver tid til at nyde disse lækkerier. Marcipankugler med vanilje og citron og hvid chokolade overtræk. Mums!
Indsendt af Birgitte B kl. 18.25 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
fredag den 19. december 2014
Dette indlæg er nu snart 3 år gammelt. Vil bruge den evige kliche - hvor blev tiden dog af?!!
I år skal jeg ikke holder jul med mine unger. Dog tænker jeg, at vi skal bruge søndagen på at holde en 'nattøjsdag'. Bare lige til at holde jule-stressen fra døren...
søndag den 25. december 2011
I dag er det Juledag. Ungerne og jeg har traditionen tro brugt dagen på absolut ingenting. Vi har haft nattøj på hele dagen, set film, bygget lego, spillet, leget og kigget på julegaver, læst bøger og moderen nåede også en lille lur på sofaen ;-)
I går var (også) en fantastisk dag. Som der var blevet set meget frem til. Faktisk har min mindste søn i snart 14 dage sagt: Jeg kan bare ikke lade være med at glæde mig til juleaften!
Mit største ønske blev faktisk opfyldt (ud over alle gaverne)!  - Mine unger sagde begge, at det havde været en rigtig dejlig juleaften. Så kan man ikke bede om mere vel?!!
Nattøj-dagen har været yderst afslappende og tiltrængt for både ungerne og jeg. For i morgen går det løs igen med gæster her til familiejulefrokost og det skal nok også blive en hyggelig dag.
Håber I også har nogle gode juledage derude :-)
Indsendt af Birgitte B kl. 16.23 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
torsdag den 18. december 2014
I dag skal jeg til jule-teater. Min yngste søns klasse skal spille teater for hele skolen og derfor er forældrene inviteret til generalprøve i aften. Han glæder sig helt enormt til at jeg skal se ham. I morges talte han, hvor mange timer, der var til vi skulle komme.
Dagens indlæg er derfor indlægget fra avisen. Det handler om jul (surprise) og nej, jeg er ikke færdig med at købe alle mine gaver...
Håber at nå alle tingene i denne weekend!
Det er koldt og mørkt, der er regn og rusk, og solen kigger ikke så meget frem. Men på en eller anden måde, så gør det ikke så meget. For det er juletid. Og dertil hører alt det, jeg har brug for, for at komme igennem mørket og kulden. Hygge, især i form af bla. varm kakao, konfekt, julemad, pebernødder, fyldt chokolade og glögg. Jeg kan godt lide juletiden - den hjælper, så det mørke bliver til at holde ud.
Min yngste søn sagde forleden, at han ikke rigtig kunne mærke, at det var december. Følelsen af jul har svært ved at indfinde sig for ham. Han mangler nemlig en vigtig ting - noget sne! Det hvide drys savnes, for det er for ham, det der gør det hele perfekt. De fleste af os voksne har ikke noget imod sneens udebleven. Det hele bliver lidt nemmere, når man ikke skal bruge det første kvarter af dagen, på at skrabe bilen fri fra snemasser eller vente på forsinket bus og tog. Når vores fødder ikke er både kolde og våde og vi kan nøjes med en hue og et par tynde vanter når vi skal udenfor.
Juleshoppingen bliver også en anelse lettere uden de store snedriver. Altså, det er selvfølgelig charmerende med juleindkøb på et strøg, mens sneen daler stille ned, men det er dælme koldt (og mørkt). Og vådt. Og man skal tage tøj af og på i en uendelighed, alt efter om man skal ind i butikkerne eller ud og slendre ned af strøget igen.
I det hele taget er jeg meget mere sådan en person, der bruger tid i de mange butikker, som shoppingcentrene her på Vestegnen kan tilbyde. Der er noget for enhver smag og jeg kan være sikker på, altid at finde en julegave. Jeg skal ikke ud i kulden, efter hver gang jeg har svunget mit dankort. Og selv om jeg personligt har det lidt stramt med at holde i kø, allerede på vej ned i parkeringen, eller stå op hele vejen i bussen, så elsker jeg de mange shoppingcentre på Vestegnen.
Der er plads til os alle. Os, der har børn på slæb, og som ikke orker en tur ud i kulden med dem på slæb. Eller dem, som bare vil bruge tid på at gå og kigge efter den helt rigtige gave til en speciel person. I det hele taget, er der bare plads. Og ikke spor koldt, selv om vi mange gange er ude efter mørkets frembrud. Velkommen indenfor på Vestegnen.
Læs det online her
Indsendt af Birgitte B kl. 16.49 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
tirsdag den 16. december 2014
Der er 3 morgener tilbage. Så går mine unger på juleferie i 16 dage og jeg selv kan holde jule-fri, bortset fra en enkelt arbejdsdag d. 23. december (og noget hjemmearbejde, men det kan jeg selv bestemme, hvornår skal være).
Før jeg kom til Kommunen, så var jeg på arbejde mellem jul og nytår, i hvert fald 2 af dagene. Jeg holdt aldrig helt fri mellem jul og nytår. Og endnu før det, var jeg studerende og skiftede mellem at arbejde nogle dage og læse til eksamen/skrive opgaver.
Nu er jeg privilegeret. Mit arbejde holder lukket og godt nok er vi tvunget til at bruge ferie/flex, men det giver en anderledes ro, at kunne vide, at der er lang ferie med tilhørende afslapning. I stedet for et par helligdage, så lidt arbejdsdage og så fri igen.
Jeg er klar over, at mange af jer derude, ikke har fri (vi kan jo ikke alle holde fri og lukke Danmark helt ned i 14 dage). Jeg plejer nu også at lave en lille smule arbejde hjemme, selv om jeg ikke er forpligtet til det. Det er mere for at skåne mig selv for bunkerne efter ferien. Det virker altid som en god idé, når jeg går på ferie. Og knap så god en idé, når jeg tager det frem mellem jul og nytår. Jeg fortryder hvert år og gør det hvert år alligevel.
På fredag har jeg dog aftalt med ungerne, at vi skal 'fejre' ferien med at slappe heeeelt af. Spise god mad og sove længe. I det hele taget bare nyde at have juleferie. Jeg glæder mig allerede.
Og på fridags-morgener får vi blødkogt æg.
Her med sort flagesalt fra Spiceit.dk
Indsendt af Birgitte B kl. 16.31 3 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
mandag den 15. december 2014
Jamen, er det allerede?
Jeg har virkelig forsømt bloggen i et forsøg på at nå lidt i mål med julegaver, juleaktiviteter og en lovet bio-tur med familien. Jeg tænker dog, at vi alle på et eller andet niveau har travlt med juleforberedelserne (ved I godt, at der kun er 9 dage tilbage til juleaften - som min ældste søn så pænt påpegede i morges).
Jeg har i hvert fald ikke helt styr på alle detaljerne og selv om mine unger ikke skal holde jul hos mig, så skal der stadig være noget mad i huset i lukkedagene og alle gaver skal være indkøbt.
Lørdagens produktion af havregrynskugler med marcipan
Lige om lidt så lukker de fleste webshops for garanti for at din bestilling kan leveres inden jul. Og jeg må indrømme, at selv om jeg fik en god start på gave-ræset, så er jeg nu ved at gå en smule i panik. Det er noget med gave til den yngste, som jeg ikke rigtig ved, hvad skal have (og nogle bøger og en udsolgt Minecraft hakke!).
Det går, som det går, og ud over juleriet, så er der også nogle fødselsdage, planlægning af 40-års fest, nytår, deadlines hos avisen og generel koordinering af aftaler for resten af december og januar.
Bare det snart var jul!
Indsendt af Birgitte B kl. 15.19 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
torsdag den 11. december 2014
Inspireret af en kommentar i dette indlæg, så er jeg begyndt på en liste over, hvilken stil jeg har. Altså en stilguide til mig selv, som måske kan hjælpe mig?
Jeg skrev noget om tøjstil i sidste måned. Jeg var så heldig at få link hertil, så jeg fik lidt input til, hvordan det kunne gøres, hvis man ønskede et overblik over ens egen stil. Så ud fra den model, prøver jeg nu at gøre lidt status:
1. De elementer, der går igen i min stil/garderobe:
Materialer: Jeans, strik, bomuld, micromodal
Mønstre: Ensfarvet, striber, prikker, dyreprint
Farver: Sort, grå, mørkeblå, bordeaux
Lidt også af: Neon, pasteller
2. Stilinspiration - i billeder:
Jeg har stort set altid noget på, der ligner disse billeder. Min favorit er jeans og en t-shirt + støvler eller et par af mine Nike Free gummisko. Især billede 3 er prototypen på mig. Jeg har stort set altid et tørklæde på i efterår/vinter sæsonen og er desuden stor fan af cardigan og lag på lag. Kan ikke finde ud af det med blazer, jeg føler mig alt for fin i den. Jeg er desuden begyndt at gå mere i kjole og nederdel kombineret med grove strømpebukser og gummisko. Så føler jeg mig ikke så 'overfin'.
(alle billeder er herfra).
3. Stilinspiration - accessories:
Her er vi nok ude i lidt fine smykker blandet med de rå. Jeg har både Troldekugler, Georg Jensen, Maria Black og Line og Jo smykker. Jeg elsker det lidt rå i de oxiderede smykker. De giver et godt modspil til f.eks. en fin kjole.
4. Makeup- og hår-inspiration:
Her er jeg (igen) til det meget naturlige og casuale - rodet hår, som hovedregel 'nøgen' hud uden pudder eller bb-creme, lidt eyeliner og masser af mascara og lidt udtværet smokey eye-look (også i mild grad til hverdag). Jeg kommer oftest brunlige og grå nuancer på øjnene. Og til tider en smule lilla. Lipgloss + læbebalsam er et hit. Og så elsker jeg neglelak - især glimmer farver hitter, men får alt for sjældent lagt det.
Jeg føler mig hjemme i en enkel/afslappet stil. Kombineret med rå detaljer og få farver. Jeg er ikke god til at gå i f.eks. blomstret tøj eller styles, hvor jeg føler at det er tøjet, der kommer med mig - i stedet for omvendt. Jeg skal være bedre til at undgå køb, som ikke passer ind (jeg er allerede godt på vej). Og kombinere sort med lidt farve/mønster.
Så alt i alt har jeg en god guideline til udvikling af min stil/garderobe. Det har været en rigtig fin øvelse, der har sat nogle tanker i gang - og også resulteret i noget tiltrængt oprydning i mit skab.
Indsendt af Birgitte B kl. 18.30 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed
tirsdag den 9. december 2014
Dette indlæg har jeg skrevet på opfordring fra min veninde. Og ja, jeg er lidt en biblioteksnørd (og det er hun nok også), men heldigvis har flere henvendt sig og sagt, at de synes rigtig godt om dette indlæg! Så her kommer det - til alle os biblioteksnørder biblioteksfans:
Nørden herself ;-) i Rundetårn på en kold lørdag.
Jeg har en veninde, der arbejder på et bibliotek her på Vestegnen. Hun har spurgt mig, om jeg ikke snart skrev noget om bibliotekerne på Vestegnen. Hvilket et spurgte jeg? Det er lige meget, sagde hun. Der er jo så mange og de er alle gode!
Jeg har ikke besøgt alle biblioteker på Vestegnen, men jeg har været på en del af dem. Både som ung, studerende, voksen og som mor med mine 2 drenge. Derfor vil jeg gerne stå ved min venindes udtalelse om, at bibliotekerne på Vestegnen har noget at byde på. Der er rigtig mange kulturelle oplevelser at hente, men ud over det, så er der altid en oplevelse i vente i form af en bog, en lydbog eller en film, som jeg har ledt efter, læst om eller som bare ser interessant ud. Desuden er der mange af dem! Bibliotekerne altså. Som i virkelig mange. Og de gør et stort stykke arbejde for at hjælpe og give både nye som »gamle« brugere en god oplevelse.
Som barn var jeg en stor læsehest. Det er jeg sådan set stadig. Jeg kan sagtens fordybe mig i en roman og stort set ikke kigge op fra den en hel weekend, hvis jeg giver mig selv lov. Jeg elsker at gå på biblioteket. Det har jeg gjort, siden jeg var barn og gik hjem stort set hver fredag med en stak bøger og 10 tegneserier under armen. 10 stk. tegneserier, fordi det dengang var grænsen for, hvor mange man måtte låne. Et par dage efter gik jeg ned og lånte et nyt bundt. Eller byttede stak med min bror, som var ligeså stor en tegneseriefan som jeg.
Da jeg fik mit første job, og dermed flere penge, begyndte jeg at købe bøger. Det gjorde jeg gennem en del år. Problemet blev bare, at jeg løb tør for reolplads. Og da jeg sjældent læser samme bog to gange, så blev løsningen naturligvis en tilbagevenden til biblioteket og deres store udvalg.
En anden ting, der gør mig virkelig glad for biblioteker, er hyggen. At komme på vores lokale bibliotek er ligesom at komme ind i vores anden stue for drengene og jeg. Der er vi hjemme. Vi kan sætte tempoet ned, stresse af og sætte os hver især med en bog, eller da ungerne var mindre, lege med figurer, lave puslespil eller læse højt. Vi får altid noget med hjem. Også tit noget vi ikke havde planlagt. Så anbefaling til et biblioteksbesøg på Vestegnen er hermed givet videre!
Se indlægget online her.
Indsendt af Birgitte B kl. 16.04 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
mandag den 8. december 2014
Lagde I mærke til, at jeg fra fredag til fredag fik blogget hver dag? Jeg er ret stolt af mig selv. Tænk at det kunne lykkes! (jeg ved godt, at der er andre af jer derude, som har blogget måneder i træk. Hatten af for det, det kan jeg bare ikke. Så her fejres de små sejre).
Til gengæld fik jeg ikke lavet en dyt af det planlagte i denne weekend. På den anden side, så løber det jo ingen steder. Og jeg er næsten i mål med julegaverne...
Dagens optur: 14 dage til juleferie. Jeg er begyndt på nedtællingen. Fortsat god mandag!
Indsendt af Birgitte B kl. 16.03 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
fredag den 5. december 2014
Gisp. Jeg har total svedt det ud! Det med, at jeg skal sende julekort til venner og familie. Altså dem med kuvert og frimærke.
Jeg ville egentlig have lavet et kort med foto af ungerne. Det var engang i november. Så kom jeg fra det og nu er det december. Dem der skal til udlandet burde være sendt allerede nu!
Så nu står den på feberredning i weekenden. Sammen med en masse oprydning. Primært i den fordømte (fortabte?) kælder. Jeg skal til julefrokost på arbejdet i dag og håber ikke at være for smadret i morgen.
Kryds lige fingre. ik?!!
Indsendt af Birgitte B kl. 13.40 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
torsdag den 4. december 2014
Jeg hører jo julemusik på fulde drøn her i december (ej, det er faktisk mest i bilen, jeg hører det). Jeg har dog nogle helt klare favoritter, som heldigvis også er dem, der bliver spillet en del i radioen - de kommer her:
Nr. 1 - Wham - Last Christmas. Den ultimative julesang, min all-time favorit, som ingen andre julesange kan nå til sokkeholderne (og som spillet mindst 1 gang d. 1. december) - ingen jul uden den!
Nr. 2 - Anden - Jul på Vesterbro. Fra den mest fantastiske voksen julekalender og en brilliant stand-up'er. Skal høres sammen med ungerne, der fniser af alle bandeordene.
Nr. 3 - Mariah Carey - All I want for Christmas is you. Fra et dejligt julealbum, den mest fantastiske stemme og jeg bliver altid i godt humør af denne.
Nr. 4 - Band Aid - Do they know it's Christmas. Sidste favorit og ikke til at komme udenom - især fordi den er en støttesang. Og respekt for, at de fik det stablet på benene.
Har du nogle favoritter? Eller er du allerede træt af julesange?
Indsendt af Birgitte B kl. 17.29 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
onsdag den 3. december 2014
Vi har virkelig givet den gas med juleknas siden fredag. Vi har bagt, dekoreret, kreeret - og ikke mindst - spist en masse dejlige sager.
Vaniljekager - med pynt herfra
Det sjove er, at jeg faktisk ikke er særlig vild med småkager... eller for meget marcipan... men jeg elsker at lave det!
Indsendt af Birgitte B kl. 15.38 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
tirsdag den 2. december 2014
Ja til flere ting
Jeg har lovet min yngste søn ikke altid at sige 'nej'. Han synes, jeg gør det alt for meget. Det synes jeg ikke. Vi har mødtes på midten og jeg har prøvet, at påpege overfor ham, når jeg siger ja.
Denne weekend sagde jeg ja til at bage småkager og pebernødder fredag eftermiddag - selv om jeg var træt og samtidig stod med noget vasketøj og klargøring til aftensmad.
Lørdag sagde jeg ja til en spontan tur i Rundetårn, nu vi alligevel var i København - selv om det betød en ekstra time i den frysende kulde.
Og søndag sagde jeg ja, til at han måtte bruge nogle af hans lommepenge på kirkens julemarked - selv om jeg mener, han ikke burde brug pengene på tombola og lykkehjul.
Mandag kom endnu flere ja'er - for vi har aftalt, at han måtte se TV efter skole, spise småkager og se julekalender om aftenen, selv om den først slutter lige efter normal sengetid.
Jeg er inde i en god stime! - godt at man nogle gange kan mødes på midten og få ændret lidt på de dårlige faste vaner.
Indsendt af Birgitte B kl. 17.50 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
mandag den 1. december 2014
Tid til status for dullegrejs-shoppe-stop. Jeg havde jo en skidt oktober, så var spændt på, hvordan det ville gå i november. Og ved I hvad, det er gået rigtig godt! Jeg har måtte tage mig virkelig sammen, men har begrænset mig til disse produkter:
Voks på spray - det er smart!
Voks til håret. Efter jeg er klippet helt korthåret, så har jeg haft brug for noget voks igen. Noget som jeg slet ikke havde i skabet. Så retfærdigt nok (i min verden) er det indkøbt, dog på nettet med tilhørende rabatter. Jeg orkede bare ikke at gå rundt i en måned med dårlig hårdag. Det er noget, jeg slet ikke kan håndtere!
Og ellers... ingen indkøb. Pyh, det gik. Jeg er stolt af mig selv!
Jeg har også taget et par nye produkter i brug fra skabet og er svært begejstret for denne serie fra Origins.
Indsendt af Birgitte B kl. 16.18 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed
lørdag den 29. november 2014
Blog Award - 7 ting om mig, mig, mig!
Jeg er blevet nomineret af Maria til at dele 7 facts om mig. Det er noget med en award (*starstruck) og man skal huske:
1) Tak personen, der har nomineret dig – se hendes indlæg her.
2) Smid ‘One Lovely Blog Award’-logoet på dit indlæg  – kommer her:
3) Skriv 7 ting/fakta om dig selv - de er her (i random rækkefølge):
Jeg hader at gøre rent. Virkelig. Især gulvvask.
Jeg er storesøster og min lillebror er over 20 cm. højere end mig.
Jeg bliver 40 år til februar... og glæder mig.
Jeg har lidt en fetich med kopper. Kan virkelig ikke lade være med at købe en ny, selv om jeg ikke har plads til flere i skabet.
Jeg drikker alt for meget kaffe.
Jeg er meget kræsen med kage, slik og chips. Til gengæld spiser jeg en del af det, jeg godt kan lide.
Jeg er i virkeligheden en meget privat person, trods deltagelse i TV-program og blog i Lokalavisen.
Så er det meningen, at jeg skal give stafetten videre til 7 andre bloggere... men jeg er ikke god til at påtvinge andre noget, så har du lyst, så skriv - hvis ikke så slipper du. Det er op til jer derude!
Indsendt af Birgitte B kl. 12.24 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
fredag den 28. november 2014
Don't mention te war!
Egentlig er det hende hers skyld, at jeg har skrevet dette indlæg. Fordi hendes indlæg gav mig akut dårlig samvittighed - også over bloggen, som er lidt stille i disse dage.
Jeg har en del opgaver lister - med ting jeg skal nå og ting jeg skal gøre i nærmeste fremtid. Det handler både om arbejde og privat... men altså, der skal også være tid til et glas rødvin på en ganske almindelig onsdag, og efterfølgende 'Mad Men' maraton og lur på sofaen. Så selv om det snart er jul, så vil jeg prøve at undgå for meget stress!
Egentlig henviser overskriften til mit yndlings afsnit af Fawlty Towers (på dansk: Halløj på badehotellet). Jeg har et kæmpe had-kærligheds forhold til den serie. Som yngre elskede jeg den. Den er også stadig meget sjov. Men som voksen (gammel?) kan jeg godt få lidt tics af at se den og lettere stress over handlingen... Dette afsnit er dog virkelig underholdende, fordi Basil (John Cleese) skal undgå at snakke om/henvise til krigen, overfor de tyske gæster. Hvilket selvfølgelig ikke lykkes, at all! Og selve vendingen 'don't mention te war' er jo gået hen og blevet lidt en klassiker.
Og nu fik jeg skrevet et indlæg herinde, så kan jeg krydse det af listen so far... Hav en dejlig weekend derude...
Indsendt af Birgitte B kl. 14.55 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
tirsdag den 25. november 2014
Nu er det snart JUL!
I går var der 1 måned til juleaften. Og jeg fik købt 2 julegaver. Det er virkelig stort for mig, som plejer at blive færdig med gaveindkøb omkring d. 20. december. Jeg kan godt lide jul. Jeg er dog også typen, der stresser lidt over alle de ting, man jeg skal nå, men det plejer jo at gå. Jeg er allerede nu ved at komme i julestemning - og har radioen i bilen stående fast på kanalen med julesange. På søndag går det løs med de første gaver i vores familie, da vi ikke har pakkekalender, men advents kalendergaver.
Julen betyder også en masse gaver og konkurrencer - især på nettet. Jeg er ikke konsekvent deltager af julekalender på nettet. Jeg har opgivet at finde rundt i diverse pakkespil og holder mig til de helt enkle, hvor man skal svare på et spørgsmål og derefter har chance for at vinde. Derfor er jeg glad for, at Lahme har bedt mig fortælle om denne julekalender.
LIVOL har nemlig i år lavet en super hyggelig online julekalender med fantastiske præmier til både store og små. Og der er virkelig fede præmier på spil. Julekalenderen er lige her: livol.juleapp.dk
Julekalenderen starter på livol.dk mandag d.1. december og fungerer sådan, at du tilmelder sig og derefter kan åbne en låge hver dag og svare på dagens spørgsmål. Derefter har du mulighed for at deltage i lodtrækningen om at vinde dagens præmie.
I julekalenderen kan man bla. vinde disse præmier:
TV2 play abonnement - 1 mdr
Familiefoto af hele familien
Familietur til Legoland - 2 voksne - 2 børn
Produkter fra Plast Team, til madpakken og opbevaring
Biograftur for familien - 2 voksne, 2 børn
Familiebillede taget af en professionel fotograf
Og så det jeg allerbedst gad vinde: (det kunne være så fedt, at tage min bage/madlavnings-glade ældstesøn med derind)
Meyers Bageskole. Alle kan lære at bage - I Meyers Bageskole lærer du at bruge dine sanser, når du bager. Når du vænner dig til at dufte og smage, mærke, lytte og iagttage, hvad der sker undervejs med din dej og dit brød, vil du opdage, at du både får bedre resultater, og at det bliver sjovere at bage.
Så skynd dig ind på livol.juleapp.dk og opret dig som bruger. Så er du klar, når julemåneden begynder. Og det er jo faktisk lige om lidt!
Indlægget er sponsoreret af Lahme.dk. Meningerne om app'en og præmierne er mine egne...
Indsendt af Birgitte B kl. 15.16 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
mandag den 24. november 2014
Nu ER det slut!
Jeg har trukket den virkelig langt. Og det har været dejligt. Men nu er det altså desværre slut!
I fredags trak jeg i støvlerne og sagde farvel og på gensyn til mine elskede Nike Free, som har hængt på mine fødder siden september.
Jeg skulle ud og spise med en veninde. Og da det involverede noget alkohol også, så skulle jeg cykle op til cafeen. Ikke at der er langt, men langt nok til, at jeg ikke ville fryse tæerne af.
Så Nike blev sat i skabet og på kom mine fine læder støvler fra Bianco. De er med tyndt for og tilpas varme i kulde og let sne. At det så begyndte at regne, lige da jeg kom op fra kælderen med min cykel, er en anden sag.
Det har været et virkelig varmt efterår og jeg har nydt at kunne gå i (alle) mine Nike så længe. Faktisk kan jeg sagtens stadig gøre det ovre på kontoret. Det er jo fordelen, ved ikke at have et job udendørs i denne tid.
Indsendt af Birgitte B kl. 16.11 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
søndag den 23. november 2014
Jeg har tænkt over det med at være kulturel. Jeg tror egentlig, at jeg ligger i den bløde midte, mht. kulturel aktivitet. Jeg er nogle måneder meget ude, andre er jeg slet ikke. Mine unger skal have et skud kultur fra tid til anden og jeg selv har også godt af, nogle gange at blive udfordret, bl.a. på kunst!
Nå ja, og det hele behøver jo ikke at være en stor udflugt. Faktisk er der kultur ret meget rundt om mig. Det har jeg skrevet lidt om i avisen:
Som tidligere nævnt her i avisen, har jeg i en periode arbejdet i centrum af København og via der og gennem mit nuværende arbejde, mødt en del københavnere. De holder af at bo i København af flere forskellige grunde, men én af de grunde, der går igen, er argumentet om, at der altid er noget at lave i hovedstaden. Man bor jo lige midt i det hele og det er aldrig kedeligt. Der er aldrig en dag i København, hvor man ikke kan finde et tilbud om et kulturelt arrangement.
Jeg kender også en del mennesker, der bor på Vestegnen, der synes, at det med at gå til en koncert eller i biografen, er noget, som skal ske »inde i storbyen« (København). Det er en begivenhed, som man kører langt for og som er noget specielt. Fordi nu skal man have noget kultur og opleve noget.
Derfor vil jeg gerne slå et slag for vores eget lille smørhul. Søger du på Google med ordene »kultur på Vestegnen« tror jeg, at selv de fleste københavnere vil blive overraskede over det store og meget varierede udbud af aktiviteter. Der findes flere gode hjemmesider, hvor du kan dykke ned i de mange kulturtilbud og bare vælge frit efter humør og tid.
Der er nemlig masser af kultur på Vestegnen! Vi har rigtig mange biblioteker og kulturhuse, biografer og museer (... gør selv listen færdig). Der findes forskellige apps til mobilen, så du altid kan finde et arrangement, en udstilling eller en koncert, der passer lige dig. Dertil kommer alle de steder, som du med lethed kan tage dine børn med til. Børn i alle aldre, som kan tages med til f.eks. teater, på museum, til skulpturdag på stranden eller kulturuge osv.
Personligt elsker jeg, at jeg ikke skal bevæge mig så langt væk, når jeg skal i biografen eller på museum. F.eks. ligger mit lokale bibliotek lige rundt om hjørnet fra hvor jeg boede før og har forsynet mine unger og jeg med en masse gode teateroplevelser, da de var mindre. Nærhedsprincippet, som jeg jo elsker, gjorde det virkelig mere overskueligt at slæbe mine børn rundt til diverse ting, da de var små størrelser.
Har du endnu ikke prøvet, vil jeg opfordre/udfordre dig til at bruge det lokale næste gang du skal se en udstilling, i biografen eller til koncert. Det er jo her, midt i kulturen, at vi møder hinanden og her, vi er sammen. I vores eget lille smørhul. Det er faktisk lige så godt, som at tage »ind til storbyen« - og hvem ved, måske vi ses derude?!!
Se artiklen online her.
Indsendt af Birgitte B kl. 11.26 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
fredag den 21. november 2014
Jeg er blevet klippet! Det var nødvendigt, fordi mit hår var så udpint/slidt i spidserne af gammel afblegning.
Nå, det var lidt et sidespring i forhold til overskriften... men jeg er blevet klippet helt korthåret. Ligesom jeg var for ca. 5 år siden. Og det fik mig til at tænke lidt på det med tøjstil. For selv om mit hår er 'tilbage' til hvordan det var, for de der 5 år siden, så er min tøjstil jo ikke uændret i de 5 år.
Nu er det ingen hemmelighed, at jeg elsker tøj (og sko og tasker og...) og jeg læser gerne mode/dameblade, når jeg har tid. Det interesserer mig og jeg er vild med nye trends. Jeg elsker også stadig tøj fra brands, hvor jeg egentlig er udenfor målgruppen, f.eks. Only og Noisy May.
Jeg snakkede med min frisør om det for nogle måneder siden. Hun synes ikke, jeg så ud som 'én på 39' og mente sagtens, at jeg kunne gå i alt slags tøj fra 'ungdomsbutikkerne' (jamen hun er en dejlig pige!). Men hun kunne også godt forstå dilemmaet. Jeg er trods alt 39 - og mor til nogle. Især ham på 13 har allerede nogle klassekammerater, der køber tøj samme steder som mig(!)
Heldigvis er min tøjstil jo også præget af en vis sort svane, som jeg er svært begejstret for. Og lige om lidt, så holder de udsalg (og jeg vil kraftigt anbefale dig, at tage fat i skønne Amira, hvis du er ude efter noget specifikt. Hun kan altså trylle!).
Forrige weekend talte jeg med hende om netop det med, at Black Swan er for alle, uanset alder og stil, fordi det er gode basisvarer. Sort tøj går aldrig af mode. Deres styles er ikke så sæsonafhængige. Og deres kollektioner indeholder altid noget med klassisk snit, og så noget med et twist.
Jeg ser ikke mig selv som én, der går i klassisk/basis tøj, men må indrømme, at jeg bevæger mig hen mod det. Måske det er noget med alderen? Måske er jeg bare træt af at skifte ud i garderoben ofte?
Jeg har dog stadig et par "støjende" elementer i min garderobe. Og helt klassisk bliver det aldrig, for jeg elsker f.eks. mine ankelstøvler med nitter og læderjakkerne (ja, jeg har flere!). Farver er også at finde, dog ikke den vilde slags eller blomster. Jeg elsker striber og har en del af det også.
Alt i alt, så har jeg ikke den samme tøjstil, som for 5 år siden. Jeg er knap så usikker på min stil og mere bevidst om, hvad der klæder mig. Og knap så afhængig af, hvad der er moderne lige nu. Så der sker faktisk tit fravalg af styles (samtidig med at jeg bruger lidt flere penge pr. stykke tøj. Så udgiftsmæssigt går det nok lige op).
... og det helt korte hår? Det er nok kommet for at blive!
Jeg satser på at få fat i denne lækre blå kjole, når udsalget går i gang lige om lidt.
Indsendt af Birgitte B kl. 17.59 11 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Om opstrammende ultralyd gavner alle?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
2. juledag på udsalg
Juleferie, sygdom og det skrøbelige liv
Flashback Friday - jule-udgave
Jamen, er det allerede?
Ja til flere ting
Blog Award - 7 ting om mig, mig, mig!
Don't mention te war!
Nu er det snart JUL!
Nu ER det slut!
Fantastisk A/S tema. Temadesign af Jason Morrow. Leveret af Blogger.